Kind deur noodvoertuig doodgery | Maroela Media
Kol. Priscilla Naidu, woordvoerder van die polisie, het gesê 'n groep leerders van die Republic Primary School in Bethelsdorp in die Oos-Kaap het omstreeks 13:45 voor die skool gestaan om die straat oor te steek.
Volgens Naidu het die skolierpatrollie verkeer tot stilstand gebring sodat leerders Stanfordweg kon oorsteek. Die leerder, L-Jay Peterson, het toe vermoedelik oor die pad gehardloop en 'n noodvoertuig het glo versuim om stil te hou en hom raakgery.
Peterson is op die toneel dood. Kupido Baron, woordvoerder van die Nelson Mandelabaai-metro, het gesê hulle probeer steeds vasstel wat presies gebeur het.
"Dit lyk in dié stadium asof een van ons beamptes op pad na 'n noodgeval was toe die tragiese voorval plaasgevind het."
Baron het die metro se meegevoel met Peterson se familie betuig. "Ons gebede is met hulle en ook met die bestuurder van die voertuig aangesien die voorval moontlik ook 'n blywende impak op sy lewe sal hê."
Gee nie om na water noodgeval hy oppad was nie. Jy jaag nie verby n verdomde skool nie. Nooit nie. Maak nie saak wat jou redes is nie. Ry om of n ander roete.
En om n padpatrolie te verontagsaam is moord. Klaar
Metro polisie dink die paaie behoort aan hulle en dat hul nie die pad reëls hoef na te kom nie. Arme kind se ouers se lewens is verwoes.
Bestuurder van motor getraumatiseer AG SIESTOG omdat hy so gejaag het hê.
Hulle jaag heeltyd. Ek al gesien dat hulle teen vreeslike spoed ry en daar is geen ligte of sirene nie.
Enige noodgeval moet met inagneming van jou eie veiligheid en alle ander padgebruikers en voetgangers benader word. Pad reels moet steeds nagekom word in n noodgeval om 'sirens ' by skool patrollie te gebruik is roekeloos – jy verwaar kinders en maak dat hulle onvoorspelbaar op tree – daai beampte behoort om van beter te wèet